Ing taun 2004 Pinkan nduwé rencana palakrama karo Mayzal Reza. Nanging palakrama iki ora bisa ditindakaké amarga Pinkan dingertèni mbobot karo wong lanang liya. Pinkan nglairaké anak kang sepisanan lan dijenengi Muhammad Alfa Rezel nalika tanggal 28 Januari 2005. Pinkan nglairaké tanpa dikancani bojoné lan statusé durung nikah. Pungkasané Pinkan palakrama karo Sandy Sanjaya nalika tanggal 30 April 2005. Saka pernikahané karo Sandy Sanjaya, Pinkan nduwé anak kang jenengé Michelle Ashley Rezya nalika sasi April 2006. Sandy uga tau nggungat pegat Pinkan Mambo nalika tanggal 1 Dhésèmber 2006. Nanging gugatan pegat iku banjur dibatalaké, Sandy lan Pinkan banjur rukun manèh.